Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 1957. évi IV. törvény 2. §-a az alapelvek között írja elő a
Paragraph Index: 631

(2) bek.] összefüggésben visszásság, ha az egészségügyi szolgáltató szakorvosa által műtéti előjegyzésre felvett beteg a behívás időpontját megelőzően meghal. A panaszos azzal a kéréssel fordult az Országgyűlési Biztosok Hivatalához, hogy az állampolgári jogok országgyűlési 1999/79/II. szám biztosa folytasson vizsgálatot férje halálának körülményeivel kapcsolatos esetleges — az egészségügyi szolgáltató által elkövetett — mulasztás tekintetében. Az országgyűlési biztos vizsgálatának lehetőségét célzó előzetes elemzés során, a panasz alapjául szolgált körülmények feltárása alkalmával arra kellett választ keresni, hogy a kizárólag orvosszakmai döntés, illetve az ezzel kapcsolatos eljárás — túl a szakma szabályain — megfelelt-e a hatályos jogszabályok követelményeinek, illetve nem sérti-e az alkotmányos jogokat. Mindezzel összefüggésben az elmúlt időszakban több alkalommal felmerült az ún. várólisták legalitásának, illetve szükségszerűségének kérdése. Erre vonatkozik az 1997 decemberében hatályba lépett kormányrendelet felhívott rendelkezése, mely szakmai szempontok alapján teszi lehetővé a várólistára való felvételt. Nem hagyható azonban figyelmen kívül az sem, hogy a sürgős és előre tervezett — rövid határidőre tempírozott — műtétek nem maradhattak, nem maradhatnak el, dacára az anyagi lehetőségek szűkösségének. Jelen ügyben, a diagnózis felállításakor — az angiológiai vizsgálati lelet tanúsága szerint — a beteget felvételre előjegyezték, azonban nem állapítottak meg azonnal műtéti időpontot, arról a későbbiekben küldtek volna értesítést. Mindez azt jelenti, hogy a szakorvosi vélemény nem állapította meg a sürgősségi beavatkozás szükségét, azaz a beteg állapota — természetesen folyamatos kontroll alatt — a beavatkozás elvégzéséig karban tartható. A rendelkezésre álló dokumentumok alapján az országgyűlési biztos megállapította, hogy panaszos férjének betegségét az arra specializálódott egészségügyi intézmény diagnosztizálta, a szakmai döntésnek megfelelően a beteget a szükséges műtétre előjegyezte, a panasz keletkezésekor hatályos egészségügyi törvényben rendelt kötelezettségeinek a klinika orvosai eleget tettek. Azt azonban szakmai ismeretek, illetve hatáskör hiányában az országgyűlési biztos nem állapíthatja meg, hogy történt-e olyan mulasztás, mely egyenes következménye volt a beteg halálának. A klinikai ellátás körülményeiből sem a panaszos, sem pedig férje tekintetében nem állapítható meg alkotmányos emberi jogokkal összefüggésben felmerült olyan sérelem vagy sérelem veszélye, mely megalapozná az állampolgári jogok országgyűlési biztosa számára az alapjogi vizsgálat során történő visszásság megállapítását. OBH 2985/1997. Az Alkotmány 70/D. §-ában meghatározott lehető legmagasabb szintű testi és lelki egészséghez való joggal összefüggésben visszásságot okoz, hogy a kórház, illetve a rendelőintézet épületébe kizárólag beutaló, illetve vizsgálati kérőlap felmutatásával lehet bejutni, mert ezzel korlátozzák az egészségügyi ellátás igénybevételének lehetőségét. A Heves Megyei Hírlap 1997. február 19-i számában megjelent olvasói levélben a (77 éves) panaszos a Heves Megyei Önkormányzat Markhot Ferenc Kórház-rendelőintézet két dolgozója által alkalmazott indokolatlanul durva bánásmódról számolt be. A panaszos erős fejfájása miatt elvégzett vizsgálat eredményéért indult a kórházba. A portán megállították, mivel nem volt nála a beutaló. A levélíró szerint ekkor egy ismeretlen férfi megfogta a karját és ki akarta lökni az épületből. Később ketten karonfogva „kísérték” a neurológiai osztályig, ahol a vizsgálat eredményét kellett átvennie. A kórház gazdasági igazgatója utasítására a gondnoksági osztályvezető vizsgálta ki az ügyet. A Vagyon- és Tűzvédelmi Osztály vezetője és a portás által előadottakból egyaránt kiderül, hogy a panaszost a vizsgálati kérőlap, illetve berendelő lap hiánya miatt nem akarták beengedni az épületbe. A közületi szervek rendészeti tevékenységéről szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes